སྙན་ངག་པ་གཞན་མང་པོའི་སྙན་ངག་ནང་བཞིན་པུ་རོད་སི་ཀེ་ཡི་སྙན་ངག་དག་ང་སར་འབྱོར་མགོ་བརྩམས་ཤིང་མང་ནས་མང་དུ་གྱུར།ཁོ་ལ་སྤྱི་ཚོགས་ཀྱི་ནད་རོ་དང་འབུ་ཕྲའི་ནག་ཉེས་བཀལ་ཏེ་བཟུང་ཞིང་།ཨུ་རུ་སུའི་བྱང་ཕྱོགས་སུ་རྒྱང་ཕུད་གཏོང་དུས།ངས་ཟིན་བྲིས་དེབ་མང་པོ་ཞིག་ཏུ་ཁོའི་སྙན་ངག་བཤུས་ཚར།ཁོ་རང་ཕྱིར་དགྲོལ་བའི་ཕྱིར་ཨག་མ་ཐོ་ཝ་ཡིས་ཐབས་ཤེས་ཡོད་རྒུ་འཐེན་ཅིང་།ཕྱིས་སུ་ནུབ་ཕྱོགས་རྒྱལ་ཁབ་དག་གི་སྟོབས་ལ་བརྟེན་ནས་དོན་འཁྱོངས་པ་བྱུང་།ཨག་མ་ཐོ་ཝ་ཚེ་ལས་འདས་རྗེས་ཀྱི་ལོ་དང་པོར་པུ་རོད་སི་ཀེ་རང་གི་གྲོང་བརྡལ་དུ་སླེབས་ཤིང་།ཨག་མ་ཐོ་ཝའི་འདས་མཆོད་གྲུབ་རྗེས་པུ་རོད་སི་ཀེ་ལི་ཐོ་ཝན་ཉི་ཡ་རུ་འབྱོར་བ་དང་།དེ་གར་ཁོས་བློས་ཐུབ་ཀྱི་གྲོགས་པོ་སྐོར་ཞིག་ངོ་ཤེས།ལི་ཐོ་ཝན་ཉི་ཡ་ཁོའི་རྒྱལ་ཁབ་ཆེས་དགའ་ཤོས་ཀྱི་གྲས་སུ་ཚུད་ཅིང་།གཞན་ད་དུང་ཕོ་ལནདང་ཨི་ཏ་ལི་གཉིས་ཀྱང་ཡོད།ཁོ་དང་ཨུ་རུ་སུ་དང་ཨ་མེ་རི་ཁའི་བར་གྱི་འབྲེལ་བ་ཅུང་ཟད་རྐྱ་འཐབ་ཅིང་རྙོག་ཆེ་བས།དགའ་ཞེས་པའི་ཡིག་འབྲུ་འདི་གཅིག་པོ་ཙམ་གྱིས་མཚོན་མི་རིགས།